EkBass/fiwiki-20250220-pages-articles huggingface dataset:
Ylä-Karjala (lehti)

Ylä-Karjala on paikallislehti, joka ilmestyy Nurmeksessa. Lehden levikkialue on Ylä-Karjala, johon on vuoden 2020 alusta lähtien kuulunut vain Nurmeksen kaupunki. Median kokonaistavoittavuus vuonna 2024 oli 9400. Vuoden 2014 tarkastettu levikki oli 5 351 kappaletta. Lehti ilmestyy kerran viikossa torstaisin. Lehti alkoi ilmestyä lokakuussa 1929 nimellä Nurmeksen Sanomat. Lehden perustaja ja ensimmäinen päätoimittaja oli Iivari Partanen. Nimenmuutos Ylä-Karjalaksi tapahtui 1. huhtikuuta 1965.Ylä-Karjala, Kansalliskirjasto, viitattu 29.7.2019Nurmeksen Sanomat, Kansalliskirjasto, viitattu 29.7.2019Pohjois-Karjalan vanhin paikallislehti täyttää 90 vuotta, Yle Pohjois-Karjala 3.12.2019 Lehti kuului joensuulaiseen PunaMusta Media (nyk. Rebl Group Oyj) -konserniin. Mediakonserni Keskisuomalainen osti PunaMusta Media -konsernin medialiiketoiminnan. Kauppa toteutui huhtikuussa 2024. Lieksan Lehteä kustantaa Savo-Karjalan Media. == Päätoimittajat == * Pertti Meriläinen –2014 * Anu Saarelainen 2015–Journalisti 1/2015 ==Lähteet== == Aiheesta muualla == * Ylä-Karjala-lehti Luokka:Suomalaiset paikallislehdet Luokka:Nurmes Luokka:Valtimo
Ylä-Karjala (alue)

Ylä-Karjala on alue Pohjois-Karjalan pohjoisosassa. Alueen ainoa kunta on Nurmeksen kaupunki, Valtimon kunnan yhdistyttyä Nurmeksen kanssa vuonna 2020. Muita entisiä kuntia on vuonna 1973 silloiseen Nurmeksen kauppalaan liitetty Nurmeksen maalaiskunta. Valtimo oli erotettu Nurmeksen maalaiskunnasta vuonna 1910, Nurmeksen kauppala taas 1876. Nykyään Pohjois-Savoon kuuluva Rautavaaran kunnan valtaosa oli erotettu Nurmeksen pitäjästä vuonna 1874. Ylä-Karjalan voidaan katsoa olevan osa Pielisen Karjalaa, johon luetaan Nurmeksen lisäksi Lieksan kaupunki ja Juuan kunta. Asukkaita on Ylä-Karjalan alueella on vuoden 2020 alusta 9 522. Ennen Nurmeksen ja Valtimon yhdistymistä Ylä-Karjalan kunnilla oli paljon yhteistyötä. Valtimolta käydään paljon asioimassa Nurmeksessa, jossa on paremmat palvelut, kun Valtimolta on lakkautettu mm. pankkipalveluita. Nurmeksen kaupungin ja Valtimon kunnan suunniteltuun usein, alueen yhdistymistä myös Lieksan kanssa on suunniteltu. Alue sijaitsee Maanselän vedenjakajan ja Pielisen välissä. Monia jokia virtaa vedenjakajalta Pieliseen. Aluetta voidaan siksi kutsua myös jokien maaksi. Järviä on jonkin verran, joskin ne ovat Pielistä lukuun ottamatta suhteellisen pieniä. Soita on paljon. Seutu kuuluu osaksi Vaara-Suomea ja vaarat antavat maisemalle jylhän leiman. Pielisen altaan pohjoisosa kuuluu myös Ylä-Karjalan alueeseen. Ylä- Karjalassa ilmestyy Ylä-Karjala-niminen paikallislehti. Ylä-Karjala-alkuisia yrityksiä, yhdistyksiä ja virastoja toimii alueella useita. == Lähteet == Luokka: Pohjois-Karjala Luokka:Maakuntien osat
Ylä-Karjala

Ylä-Karjala tarkoittaa seuraavia: * Ylä-Karjala, Nurmeksen ja entisen Valtimon muodostama alue Pohjois-Karjalassa * Ylä-Karjala, paikallislehti.
Katkera paluu

Katkera paluu (Coming Home) on yhdysvaltalainen sotadraama vuodelta 1978. Sen on ohjannut Hal Ashby ja käsikirjoittanut Robert C. Jones, Waldo Salt ja Nancy Dowd. Keskeisimmissä rooleissa ovat Jane Fonda, Jon Voight, Bruce Dern, Penelope Milford, Robert Carradine ja Robert Ginty. Jane Fonda ja Jon Voight voittivat pääosapalkinnot sekä Oscar- että Golden Globe -gaalassa. Lisäksi käsikirjoitusryhmä voitti Oscarin parhaasta alkuperäisestä käsikirjoituksesta. Yhteensä elokuva oli ehdolla kahdeksaan Oscariin ja kuuteen Golden Globeen. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * * Luokka:Elokuvat Vietnamin sodasta Luokka:Parhaan alkuperäisen käsikirjoituksen Oscar-palkinnon saaneet elokuvat Luokka:Vuoden 1978 yhdysvaltalaiset elokuvat Luokka:Yhdysvaltalaiset sotadraamat Luokka:Hal Ashbyn ohjaamat elokuvat Luokka:Elokuvat terveydenhoidosta
Stan Pearson

Stanley C. Pearson (11. tammikuuta 1919 Salford, Englanti - 20. helmikuuta 1997) oli englantilainen jalkapalloilija, pelipaikaltaan hyökkääjä. Pearson liittyi Manchester Unitedin riveihin amatöörina joulukuussa 1935. Ammattilaiseksi hän siirtyi toukokuussa 1937. Hän debytoi Unitedin paidassa 13. marraskuuta 1937 ottelussa Chesterfieldia vastaan. Pearson oli auttamassa seuraa FA Cupin voittoon vuonna 1948 ja liigamestaruuteen vuonna 1952. Pearson lopetti uransa vuonna 1953, 346:n ottelun ja 148:n maalin jälkeen. Maalisaldollaan hän on Unitedin historian yhdeksänneksi paras maalintekijä (vain kaksi maalia Ruud van Nistelrooyn perässä). == Aiheesta muualla == *Pearsonin profiili Manchester Unitedin kotisivustolla Luokka:Englantilaiset jalkapalloilijat Luokka:Vuonna 1919 syntyneet Luokka:Vuonna 1997 kuolleet
Miguel (jalkapalloilija)

Luís Miguel Brito Garcia Monteiro tai lyhyemmin vain Miguel (s. 4. tammikuuta 1980 Lissabon, Portugali) on portugalilainen jalkapalloilija, pelipaikaltaan puolustaja. Seuraurallaan hän edusti Estrelaa (1998–2000), Benficaa (2000–2005) ja espanjalaista Valenciaa. Benficassa hän voitti cup-mestaruuden vuonna 2004 ja liigamestaruuden vuonna 2005. Portugalin maajoukkueessa Miguel debytoi 12. helmikuuta 2003 ottelussa Italiaa vastaan. Hän oli mukana vuoden 2004 EM- ja vuoden 2006 MM-kilpailuissa. == Lähteet == == Aiheesta muualla == * Miguel Football Database -sivustolla Luokka:Portugalilaiset jalkapalloilijat Luokka:Vuonna 1980 syntyneet Luokka:Elävät henkilöt
14 (luku)

14 (neljätoista) on luonnollinen luku, jota edeltää luku 13 ja seuraa luku 15. == Matematiikassa == * 14 on puolialkuluku ja siten myös yhdistetty luku. * 14 on vajaa luku. * 14 on yksi Catalanin luvuista. * 14!-1 on kertoma-alkuluku. * 14 on Harshad-luku oktaalijärjestelmässä. * 14 on neliöpyramidiluku, koska se on kolmen ensimmäisen neliöluvun summa: 1^2+2^2+3^2. * 14 on stella octangula -luku, eräänlainen tilan kuvioluku.Stella Octangula – Wolfram MathWorld * 14 ensimmäisen alkuluvun summa (281) on alkuluku. * 14 on suurin luonnollinen luku, jota pienempiä alkulukuja (2, 3, 5, 7, 11, 13) ja yhdistettyjä lukuja (4, 6, 8, 9, 10, 12) on yhtä monta.14 Fourteen XIV (arkistoitu) * 14. Fibonaccin luku takaperin (773) on myös alkuluku. * 14. alkuluku takaperin (34) on myös Fibonaccin luku. * Kuboktaedrissa, typistetyssä kuutiossa ja typistetyssä oktaedrissa, jotka ovat Arkhimedeen kappaleita, on 14 tahkoa. Niiden duaalikappaleissa eli rombidodekaedrissa, triakis-oktaedrissa ja tetrakis-heksaedrissa, jotka ovat Catalanin kappaleita, on vastaavasti 14 kärkeä. == Luonnontieteissä == * Piin järjestysluku alkuaineiden jaksollisessa järjestelmässä on 14. * Typpi-14 on typen vakaa ja luonnossa yleisin isotooppi. * Magnesium-26 on magnesiumin vakaa isotooppi, jonka neutroniluku on 14. * Alumiini-27 on alumiinin ainoa vakaa ja luonnossa yleisin isotooppi. Sen neutroniluku on 14. * Pii-28 on piin vakaa ja luonnossa yleisin isotooppi. Sen neutroniluku on 14. * Vedyn sulamispiste on noin 14 kelviniä. * Radiohiiliajoitus perustuu hiili-14:ään. * 14 Irene on pikkuplaneetta. * Messier 14 on tähtijoukko. == Muissa yhteyksissä == * M14 on amerikkalainen kivääri. * Grumman F-14 Tomcat on amerikkalainen hävittäjälentokone. * Seksuaalisen kanssakäymisen suojaikäraja on eräissä Euroopan maissa 14 vuotta. * Korttipeleissä ässän arvo on yksi tai 14. * Eurooppatie E14 kulkee Ruotsissa ja Norjassa. * Valtatie 14 kulkee Juvan ja Parikkalan välillä. * Ludvig XIV on Ranskan tunnetuimpia kuninkaita. * Brittiläinen mittayksikkö stone vastaa 14 paunaa. * Englannin sana fortnight tarkoittaa 14 vuorokauden ajanjaksoa. * Japanin keisarillinen sinetti esittää 14- tai 16-terälehtistä krysanteemia. * Golfissa pelaajalla saa olla kierroksella mukanaan enintään 14 mailaa. * Woodrow Wilson esitti Neljäntoista kohdan ohjelman. * Britannian merentakaisia alueita on 14. * Sonetissa on 14 säettä. * Beethovenin Pianosonaatti nro 14 on yksi hänen tunnetuimmistaan. * Neljätoista sanaa viittaa valkoisen ylivallan kannattajien iskulauseeseen. == Lähteet == Luokka:Luonnolliset luvut
David Herd

David George Herd (15. huhtikuuta 1934 Hamilton, Skotlanti – 1. lokakuutaGoalscorer and garage owner: Remembering Manchester United and Arsenal forward David Herd 2016) oli skotlantilainen jalkapalloilija, pelipaikaltaan hyökkääjä. Herd aloitti uransa Stockport Countyssa, josta Arsenal osti hänet 10 000 punnalla vuonna 1954. Herd pelasi ensi kertaa Arsenalissa seuraavana vuonna Leicester Cityä vastaan. Hänestä tuli nopeasti seuran paras maalintekijä. Kaudella 1960–61 Herd teki huikeat 29 maalia. Arsenal joutui myymään Herdin rahavaikeuksien takia Manchester Unitediin 1. heinäkuuta 1961. 107 Arsenal-maalillaan Herd on seuran historian 15. paras maalintekijä. Herd pelasi ensi kerran ManUssa 19. elokuuta 1961 ottelussa West Ham Unitedia vastaan. Hän auttoi maaleillaan Unitedia voittamaan FA Cupin vuonna 1963, kaksi liigamestaruutta ja vuoden 1968 Euroopan Cupin. Herd pelasi Unitedissa 265 ottelua, tehden 145 maalia. Hän oli seuran historian kymmeneksi paras maalintekijä. Herd edusti urallaan myös Stoke Citya. Skotlannin maajoukkuetta Herd edusti 5 kertaa. Manchester Unitedin kannattajasivusto kertoi 1. lokakuuta 2016 Herdin kuolleen 82-vuotiaana. ==Lähteet== Luokka:Skotlantilaiset jalkapalloilijat Luokka:Vuonna 1934 syntyneet Luokka:Vuonna 2016 kuolleet
Pariisi–Nizza-ajo 2004

Pariisi–Nizza-ajo 2004 ajettiin perinteisenä polkupyörien etappiajona 7.– 14\. maaliskuuta 2004. Kilpailuun lähti kaikkiaan 160 kilpailijaa. Maaliin asti ajoi ja siten loppuajan sai 85 kilpailijaa. == Etappien voittajat == Etappi päivä Etappikaupungit Välimatka Etapin voittaja Yleskilpailun johtaja Prologi 07. 03 Chaville-Vanves 13,2 km Jörg Jaksche Saksa Jörg Jaksche Saksa 1\. etappi 08. 03 Chaville-Montargis 166,5 km Pedro Horrillo Espanja Jörg Jaksche Saksa 2\. etappi 09. 03 La Chapelle-Roanne 229 km Leon Van Bon Alankomaat Jörg Jaksche Saksa 3\. etappi 10. 03 Roanne-Le Puy-en-Velay 179 km etappi peruttu lumen tähden 4\. etappi 11. 03 Le Puy-en-Velay-Rasteau 215 km Aleksandr Vinokurov Kazakstan Jörg Jaksche Saksa 5\. etappi 12. 03 Rasteau-Gap 173,5 km Denis Menšov Venäjä Jörg Jaksche Saksa 6\. etappi 13. 03 Digne-les-Bains- Cannes 185,5 km Aleksandr Vinokurov Kazakstan Jörg Jaksche Saksa 7\. etappi 14. 03 Nizza-Nizza 144 km Aleksandr Vinokurov Kazakstan Jörg Jaksche, Saksa == Lopulliset tulokset == Sijoitus Kilpailija (kansallisuus) Aika Talli 1\. Jörg Jaksche, Saksa 28h 00' 01" Team CSC 2\. Davide Rebellin, Italia + 15" Gerolsteiner 3\. Floyd Landis, Yhdysvallat 0 43" Team CSC 4\. Jens Voigt, Saksa à 43" Team CSC 5\. George Hincapie, Yhdysvallat + 46" US Postal 6\. Frank Vandenbroucke, Belgia + 57" Fassa Bortolo 7\. Óscar Pereiro Sío, Espanja + 1' 01" Phonak 8\. Michael Rogers, Australia + 1' 09" Quick·Step - Innergetic 9\. Fränk Schleck, Luxemburg + 1' 36" Team CSC 10 José Azevedo, Portugali 14 46" US Postal ==Muut lopputulokset== *Pistekilpailun voittaja: Davide Rebellin, Italia *Paras kiipijä: Aitor Osa, Espanja *Paras nuori: Michael Rogers, Australia *Paras talli: Team CSC, Tanska ==Mukana olleet tallit== *AG2R Prévoyance (Ranska) *Brioches La Boulangère (Ranska) *Cofidis (Ranska) *FDJeux.com (Ranska) *R.A.G.T. Semences (Ranska) *Gerolsteiner (Saksa) *T-Mobile (Saksa) *Chocolat Jacques Wincor (Belgia) *Lotto-Domo (Belgia) *Quick Step - Davitamon (Belgia) *Team CSC (Tanska) *Eskaltel - Euskadi (Espanja) *Iles Baléares - Banesto (Espanja) *Liberty Seguros (Espanja) *US Postal (Yhdysvallat) *Alessio - Bianchi (Italia) *Fassa -Bortolo (Italia) *Rabobank (Alankomaat) *Phonak (Sveitsi) 2004 Luokka:Pyöräilykausi 2004
M/S Birger Jarl

M/S Birger Jarl on Ånedin linjen -varustamon risteilyalus, joka liikennöi reitillä Maarianhamina–Tukholma. == Käyttöhistoria == Alus tilattiin Finnboda Varvilta Nackasta Ruotsista ja se valmistui vuonna 1953. Se luovutettiin tilaajalle tukholmalaiselle Svea-varustamolle 4. kesäkuuta, ja se oli yksi kolmesta yhteisliikennevarustamoiden (Silja Linen edeltäjä) Helsingin olympialaisia varten tilaamasta ns. olympialaivasta. Toisin kuin Suomen höyrylaiva osakeyhtiön S/S Aallotar ja Boren S/S Bore III, Birger Jarl ei kuitenkaan ehtinyt varsinaiseen olympialiikenteeseen, vaan se aloitti liikennöinnin kesäisin Helsingin ja Tukholman sekä talvisin Turun ja Tukholman välillä. Alus oli linjoilla lukuun ottamatta muutamaa karilleajoa ja chartermatkaa.turkusteamers.com Se siirtyi 1971 Tukholman ja Maarianhaminan väliseen liikenteeseen, kunnes se myytiin 1973 Oy Jakob Line Ab:lle Pietarsaareen. Aluksella tehtiin Finnbodan telakalla muutostöitä ja se nimettiin palvelukseen palatessa Bore Nordiksi. Alus oli vuoden lopun Pietarsaaren ja Skellefteån välisellä reitillä. Seuraavana vuonna se oli vuokrattuna Borelle, joka käytti sitä kesäisin Turun ja Visbyn sekä talvisin Maarianhaminan ja Tukholman välisillä reiteillä. Vuonna 1976 alus vuokrattiin asuntolaivaksi Norjaan, mistä se palasi 1977 Pietarsaaren ja Skellefteån väliselle reitille. Alus myytiin lokakuussa Borelle, joka myi sen edelleen Maarianhaminaan Minicarriers Ab:lle. Alus sai uuden nimen Minicarrier, mutta se ei kerennyt aloittaa liikennöintiä ennen kuin se myytiin 1978 Caribbean Shipping Companylle Panamaan. Alus jäi kuitenkin Tukholmaan, jossa se nimettiin Baltic Stariksi aloittaen liikennöinnin Tukholman ja Maarianhaminan välillä. Talvella 1982 laivan alkuperäinen höyrykone sai Tanskassa tehdä tilaa 2 480 hevosvoiman Alpha 4 SA 16 -dieselmoottorille, joka vuorostaan vaihdettiin 1989 tehokkaampaan 3 800 hevosvoiman kuusisylinteriseen MAN-B&W; 4SA -dieselmoottoriin. Alus myytiin 2002 Rederi Ab Ållandialle Tukholmaan, joka nimesi sen Birger Jarliksi. Aluksen haltijaksi rekisteröitiin lokakuussa 2005 tukholmalainen Rederi Birger Jarl Ab. Alus teki viimeisen matkansa Tukholman ja Maarianhaminan välillä 23. kesäkuuta 2013 ja toimii nykyään hostellilaivana Tukholman Skeppsbronilla. == Kansikuvaus == * Kansi 6: pelastusveneet, Sky Bar ja aurinkokansi. * Kansi 5: hyttejä, cocktailbaari, VIP-huone. * Kansi 4: ravintola Roslagen, tax-free-myymälä, neuvonta, ravintola Remmaren. * Kansi 3: hyttejä. * Kansi 2: hyttejä, konehuoneiden ylätasot, konevalvomo. * Kansi 1: pää- ja apukonehuoneet, kattilahuone ja muita teknisiä tiloja sekä hyttejä. == Lähteet == * Faktaomfartyg.se === Viitteet === == Aiheesta muualla == * Birger Jarl Video Clips Luokka:Risteilyalukset Luokka:Stockholms Rederi Svea
Jewel of the Seas

Jewel of the Seas on Royal Caribbean International -varustamon omistama vuonna 2004 Saksassa valmistunut Radiance-luokan risteilyalus. Aluksen kotisatama on Nassau Bahamasaarilla ja se risteilee enimmäkseen Karibialla. == Rakentaminen == Alus tilattiin Meyer Werft GmbH:lta Papenburgista Saksasta. Sen köli laskettiin 9. marraskuuta 2002 telakkanumerolla 658 ja alus laskettiin vesilel 13. maaliskuuta 2004. Se luovutettiin 4. huhtikuuta Nassauhun Bahamalla rekisteröidylle Jewel of the Seas Inc:lle ja aluksen operoinnista vastaa Royal Caribbean Cruises.faktaomfartyg.se == Liikennöintihistoria == Alus aloitti huhtikuussa 2004 risteilyt Karibialla. Se oli huollettavana Blohm+Vossin telakalla Hampurissa Saksassa 10.-27. lokakuuta 2007. ==Lähteet== == Aiheesta muualla == *Meyer Werft Luokka:Risteilyalukset Luokka:Royal Caribbean International
Docklands (Lontoo)

Docklands, Lontoon satama-alue on Itä-Lontoossa Thamesin pohjoispuolella ulottuen Towerin sillasta Woolwichissa olevaan Thamesin sulkuporttiin. Suurin osa siitä kuuluu virallisesti Tower Hamletsin, Newhamin, Southwarkin, Lewishamin ja Greenwichin kaupunginosiin. Alueella on aikaisemmin ollut rahtilaivasatama ja useita telakoita, joista se on saanut nimensäkin (, telakka). Nykyään sataman pääosa ja telakat ovat kuitenkin siirtyneet kauemmaksi kaupungin keskustasta lähemmäksi Thamesin suuta. Nykyisellään Docklands on yhdistelmä uutta arkkitehtuuria ja vanhaa teollisuutta. Alueella on monia moderneja pilvenpiirtäjiä. Docklandsin muita nähtävyyksiä ovat Canary Wharf, Design Museum ja Thames Barrier Visitor Centre. Alueelta johtaa jalankulkutunneli joen ali myös Greenwichiin, jossa sijaitsevat National Maritime Museum, Old Royal Naval College ja kuninkaallinen observatorio. Docklands Light Railway -niminen automaattimetrojärjestelmä liikkuu maanpinnan yläpuolella yhdistäen lähes koko pohjoisrannan. Bussit ja maanalainen alittavat joen, ja rautatiejunat liikennöivät etelärannan puolella. Vuonna 1987 alueelle avattiin lentokenttä London City Airport. == Lähteet == == Aiheesta muualla == Luokka:Lontoon maantiede
Docklands Light Railway

Docklands Light Railway (lyh. DLR) on Lontoon Docklandsin alueella liikennöivä automaattimetrojärjestelmä. Siinä on nykyisin 39 asemaa ja sen pituus on 31 kilometriä. DLR kulkee pääosin maanpinnan yläpuolella lukuun ottamatta Bankin haaraa ja Thamesin alitusta. Lontoon metrolla ja DLR:llä on yhteinen lippujärjestelmä ja se esiintyy Lontoon metrokartassa turkoosina kaksoisviivana. ==Historia== Docklands Light Railwayn ensimmäinen 13 kilometrin osuus Tower Gatewaystä Island Gardensiin ja Stratfordiin otettiin käyttöön vuonna 1987. Rata rakennettiin kokonaan maanpinnan yläpuolelle osittain silloille. Asemat suunniteltiin yhden yksikön mittaisiksi ja samantyylisiksi ulkonäöltään. Alkuperäinen järjestelmä osoittautui liian pieneksi Docklandsin alueen kasvaessa suuremmaksi finanssikeskukseksi. Keskustan päässä Tower Gatewayn asema sai kritiikkiä huonojen vaihtoyhteyksien vuoksi. Niiden seurauksena kaikki asemat pidennettiin mahdollistamaan kahden yksikön mittaisten junien pysähdykset sekä vuonna 1991 rakennettiin uusi, tunnelissa oleva osuus Bankiin. Vuonna 1994 Poplarin ja Becktonin välille avattiin uusi osuus. Sen seurauksena Poplarin aseman ympäristöä uudistettiin rakentamalla kaksi eritasoliittymää. Eteläistä haaraa jatkettiin vuonna 1999 Island Gardensista Lewishamiin rakentamalla tunneli Thamesin alitse Greenwichiin ja itäistä vuonna 2005 Canning Townista King George V:hen London City Airportin kautta. Tätä osuutta jatkettiin Woolwich Arsenaliin tammikuussa 2009. Vuonna 2011 avautui kuudes haara Canning Townista Stratford Internationalin rautatieasemalle ja myöhemmin 2010- ja 2020-luvulla on suunniteltu avattavan neljä uutta haaraa. Nykyisin Docklands Light Railwayn viidellä haaralla kulkee neljä linjaa. ==Asemat== ==Kalusto== Docklands Light Railwayn käyttämät junat ovat kaksivaunuisia ja molempiin suuntiin ajettavia. Yhdessä vaunussa on kaksi ovea molemmilla puolilla. Niissä ei ole ohjaamoa, mutta junaa voi ohjata päädyn ohjauspaneelista. Kaluston huippunopeus on 80 km/h. ==Kuvia== Kuva:Original DLR train Delta Junction at West India Quay.jpg|P86-tyypin juna Stratfordiin kolmioraiteella. Nykyisin tämän tyypin junia ei ole enää liikenteessä. Kuva:Dlr.canary.wharf.arp.750pix.jpg|Bombardierin valmistama B92-tyypin juna Canary Wharfissa. Kuva:DLR B90 32 at Pontoon Dock.jpg|B90-tyypin juna Pontoon Dockissa. Kuva:DLR tower gateway.jpg|Tower Gatewayn asema. == Lähteet == ==Aiheesta muualla== * Docklands Light Railway Lontoon liikennelaitoksen sivuilla Luokka:Docklands Light Railway
Volcana (DC Comics)

Volcana, oikealta nimeltään Claire Selton on DC-animaatiouniversumissa esiintyvä kuvitteellinen hahmo. Volcana pystyy hallitsemaan ja manipuloimaan tulta. Hänen ensiesiintymisensä oli Teräsmies-animaatiossa vuonna 1998. Volcana on Livewiren ja Harley Quinnin ohella yksi DC-universumin hahmoista, jotka tekivät ensiesiintymisensä animaatiossa sarjakuvan sijaan. Volcanaa ääninäytteli animaatiosarjoissa Peri Gilpin. == Superman: The Animated Series == Claire Seltonin ollessa teini-ikäinen hänellä havaittiin kyky tuottaa tulta ajatuksen voimalla. Vanhemmat lähettivät tyttärensä Metropolikseen paranormaaliin kouluun opettelemaan hallitsemaan voimansa, mutta myöhemmin hallituksen agentit veivät tytön mukaansa, sillä he aikoivat tehdä hänestä elävän aseen, pyyhkimällä hänen menneisyytensä ja antamalla Clairelle uuden nimen ”Volcana”. Volcana kuitenkin onnistui karkaamaan agenteilta ja tyytyi elämään varkaana. Hän myöhemmin kohtasi Teräsmiehen ja onnistui pakenemaan tältä taistelun jälkeen. Volcana myöhemmin kohtasi agentteja, jotka hänen alkuperäinen vangitsijansa Kurt oli lähettänyt noutamaan hänet. He vangitsevat ja vievät hänet maanalaiseen laitokseen tarkoituksenaan myydä hänet toiselle hallitukselle dissektointitarkoituksiin ja hänen voimiensa lähteen selvittämiseksi. Sillä välin Teräsmies paikantaa ja kuulustelee yhtä agenteista ennen kuin pelastaa Volcanan, joka tuhoaa laitoksen ja yrittää kostaa Kurtille. Samalla kun hän vahingossa sytyttää vetykapselit, jotka räjähtävät ja tainnuttavat hänet, Teräsmies evakuoi laitoksen ja vie Volcanan autiolle saarelle, jossa hän ei voi satuttaa ketään, ja lupaa toimittaa hänelle ruokaa silloin tällöin. Volcana esiintyy myös jaksossa Unity, jossa hän taistelee Terästyttöä vastaan. == Justice League == Volcana esiintyy animaatiosarjan Justice Leaguen jaksoissa Only a dream ja Hereafter. Jaksossa Only a dream Volcana pakenee vankilasta Fireflyn, Solomon Grundyn, Mokkasiinikäärmeen ja Luminuksen kanssa. Oikeuden Puolustajat saavat kaikki karkurit kiinni ja vievät heidät takaisin vankilaan. Jaksossa Hereafter Volcana, Kalibak, Deadshot, Mokkasiinikäärme, Tähtisafiiri ja Livewire juhlivat Teräsmiehen kuolemaa riehumalla kaupungilla. == Justice League Unlimited == Volcana esiintyi Justice League Unlimitedissa yhtenä Cadmus- projektin jäsenenä. Hän myös liittyi Gorilla Groddin johtamaan Tuomion Legioonaan ja taisteli Lex Luthorin puolella syntyneessä kapinassa Tuomion Legioonan hallinnasta. Viimeisessä jaksossa hän taisteli muiden Luthorin puolella taistelleiden sekä Oikeuden Puolustajien kanssa Darkseidiä vastaan. == Videopeleissä == Volcana esiintyi pomovastuksena Superman: Shadow of Apokolips pelissä. Volcana esiintyi pomovastuksena myös pelissä Superman: Countdown to Apokolips. Luokka:DC-animaatiouniversumi Luokka:Piirroshahmot Luokka:DC-universumin superroistot
Selvänäköisyys

Selvänäköisyys (, sanoista clair ’selvä’ ja voyance ’näkyvyys’) tarkoittaa paranormaalia kykyä, jonka haltija väittää voivansa saada tietoja esineistä tai tapahtumista käyttämättä aisteja tai johdonmukaista päättelyä. Selvänäkijä väittää voivansa nähdä tulevaa tai mennyttä. Selvänäkijä voi väittää näkevänsä myös omia henkioppaitaan, suojelusenkelinsä tai muita henkimaailman olentoja. Yleiskielessä selvänäkijöiksi kutsutaan myös ennustajia. Varsinaisesti ennustaminen tarkoittaa selvänäkemistä välineiden avulla, esimerkiksi tarot- korteilla. Muodollisesti selvänäkeminen on selväaistimisen erikoistapaus, jossa väitetty havaitseminen tapahtuu visuaalisesti.Ihmeellinen maailma – selvänäkeminen. ==Katso myös== * Homunculus * Meedio * Mieli * Parapsykologia * Metafysiikka * Telepatia * Spiritualismi * Kolmas silmä == Lähteet == ==Kirjallisuutta== * "Auttaako laki meedioihin" Daniel Finkelstein, The Times, 11.4.2007. * Mental Radio Upton Sinclair, 1929. Alkusanat Albert Einstein. Luokka:Ennustaminen Luokka:New agen käytännöt Luokka:Parapsykologia
Laura Birn

Laura Eveliina Birn (s. 25. huhtikuuta 1981 Helsinki) on suomalainen näyttelijä. == Ura == Birn opiskeli Teatteri­korkea­koulussa vuosina 2002–2007 ja valmistui vuonna 2008. Hänet tunnetaan rooleistaan elo­kuvissa Helmiä ja sikoja (2003), Lupaus (2005), Joulutarina (2007), 8 päivää ensi-iltaan (2008), Ralliraita (2009), Puhdistus (2012), Vuo­saari (2012), Leijonasydän (2013) ja Helene (2020). Vuonna 2014 hänellä oli pieni rooli yhdys­valtalaisessa elo­kuvassa Tanssi haudoilla. Birnin tunnettuja televisiosarjarooleja ovat Karjalan kunnailla (2007), Suojelijat (2008), Morsian (2008),Virta (2011), Apple TV+:n sarja Foundation (2021–2023) ja Elisa Viaplayn Munkkivuori (2022). Teatterin puolella Birnin läpi­murto­rooli oli Siskon rooli Ari-Pekka Lahden esikois­näytelmässä Sydän­maa, jota esitettiin Helsingin kaupunginteatterin Studio Pasilassa näytäntö­kautena 2005–2006. Syksyllä 2006 Birn nähtiin KOM- teatterissa Marjo Niemen käsi­kirjoittamassa näytelmässä Odotus­aika on maksullista puhe­aikaa. Vuonna 2011 hän näytteli Q-teatterissa Saara Turusen käsi­kirjoittamassa ja ohjaamassa näytelmässä Broken Heart Story. Vuonna 2013 Birn sai parhaan naispääosan Jussin elo­kuvasta Puhdistus (2012). Samana vuonna hänelle myönnettiin elokuvataiteen valtionpalkinto. Birnin yhdessä Anna Paavilaisen kanssa käsikirjoittama lyhytelokuva Kaksi ruumista rannalla voitti parhaan lyhytelokuvan Jussi-palkinnon 2020. Kultainen Venla 2022 -gaalassa Birn palkittiin vuoden sivuosanäyttelijänä tv-sarjasta Munkkivuori. == Yksityiselämä == Birn sai ensimmäisen lapsensa toukokuussa 2015. == Filmografia == ;Ääninäyttelijänä == Lähteet == == Aiheesta muualla == * * * Luokka:Suomalaiset elokuvanäyttelijät Luokka:Jussi-palkinnon saajat Luokka:Vuonna 1981 syntyneet Luokka:Elävät henkilöt
Gilberto (jalkapalloilija)

Gilberto da Silva Melo, (s. 25. huhtikuuta 1976 Rio de Janeiro, Brasilia) paremmin tunnettu nimellä Gilberto, on brasilialainen jalkapalloilija, joka edustaa seuratasolla Serie Assa pelaavaa Campeonato Brasileiro Série A. Pelipaikaltaan hän on keskikenttäpelaaja. Hän pystyy pelaamaan myös laitapuolustajana. 31\. tammikuuta 2008 Gilberto siirtyi Saksan Bundesliigan Hertha Berlinistä Englannin Valioliigan Tottenham Hotspuriin.Gilberto siirtyy Tottenhamiin (Luettu 1. helmikuuta 2008) Maajoukkuetasolla Brasiliaa edustava Gilberto teki maalin vuoden 2006 jalkapallon MM-kilpailujen alkulohko- ottelussa Japania vastaan. Ottelu päättyi Brasilian 4-1 voittoon. ==Lähteet== Gilberto Gilberto Gilberto
Frederiksbergin linna

thumb|Frederiksbergin linna. Frederiksbergin linna () on linna Frederiksbergin kunnassa, Tanskassa. Sen rakennutti kuningas Fredrik IV vuosina 1699–1735, ja se edustaa italialaista barokkityyliä. Linnan suunnitteli arkkitehti Ernst Brandenburger. Linna toimi kuninkaallisena kesäresidenssinä 1800-luvun puoliväliin saakka. == Aiheesta muualla == Luokka:Tanskan linnat Luokka:Frederiksbergin kunta
Vajots' Dzor

Vajots' Dzor ()Vayots Dzor (aikaisemmin ) on yksi Armenian maakunnista (marz). Idässä ja lännessä naapurina on Azerbaidžan. Maakunnan pinta-ala on 2 308 neliökilometriä ja asukkaita alueella on 53 230 (2001). Asukkaista miehiä oli 25 653 ja naisia 27 577. Vajots' Dzorin pääkaupunki on Jeghegnadzor. Vajots' Dzorin naapurimaakunnat ovat Ararat luoteessa, Geghark'unik' pohjoisessa ja Sjunik' kaakossa. == Kaupungit ja kunnat == Vajots' Dzorin maakunta muodostuu 44 yhteisöstä (hamaynkner), joista kolme on kaupunkeja ja ne on alla olevassa luettelossa lihavoituina. Loput 41 yhteisöä ovat maalaiskuntia. Vaykin piirikunta Jermukin piirikunta Jeghegnadzorin piirikunta #Arin #Artavan #Azatek #Bardzruni #Gomk #Herher #Karmrashen #Khndzorut #Martiros #Nor Aznaberd #Por #Saravan #Sers #Vayk #Zaritap #Zedea #Gndevaz #Jermuk #Agarakadzor #Aghavnadzor #Aghnjadzor #Areni #Arpi #Artabuynk #Chiva #Getap #Gladzor #Gnishik #Goghtanik #Hermon #Horbategh #Hors #Jeghegis #Jeghegnadzor #JelpinKaraglukh #Khachik #Malishka #Rind #Salli #Shatin #Taratumb #Vardahovit #Vernashen == Lähteet == == Aiheesta muualla == *Armeniapedian artikkeli maakunnasta Luokka:Armenian maakunnat
Frederiksborgin linna

Frederiksborgin linna () on linna Hillerødin kunnassa, Tanskassa. Se sijaitsee Slotsø-järvellä kolmella pienellä saarella. Linna edustaa hollantilaista renessanssityyliä ja on Pohjoismaiden suurin renessanssilinna. Lisäksi linnaa ympäröi suuri barokkipuutarha. Linnan vanhimmat osat ovat vuoden 1560 tienoilta, jolloin Tanskan kuningas Fredrik II rakennutti paikalle linnan. Linna on saanut nimensä hänen mukaansa, mutta suurimmaksi osaksi nykyisen linnan rakennutti kuningas Kristian IV vuosina 1602–1620. Suunnittelijoina tuolloin toimivat hollantilaiset arkkitehdit Hans ja Lorents van Steenwinckel. Kuningas Kristian IV:n kuoleman jälkeen linnaa käytettiin lähinnä seremoniallisiin tarkoituksiin. Vuonna 1720 Frederiksborgin rauha kirjoitettiin linnassa. 1850-luvulla palatsista tuli jälleen kuninkaallinen residenssi, kun kuningas Fredrik VII otti sen käyttöönsä. Vuonna 1859 kuninkaan ollessa läsnä tulipalo tuhosi suuren osan linnan sisätiloja. Linnan uudelleenrakennus rahoitettiin julkisella keräyksellä, ja suurimpia lahjoittajia olivat itse kuningas, Tanskan valtio ja Carlsbergin panimon perustaja J. C. Jacobsen. == Aiheesta muualla == * Frederiksborg-museo * Tietoa linnasta Tanskan linna- ja kiinteistöhallinnon sivuilla Luokka:Tanskan linnat Luokka:Hillerødin kunta
GemStone IV

GemStone IV on tunnettu kaupallinen MUD-tyylinen peli. Sen tapahtumat sijoittuvat Elanthian fantasiamaailmaan. Peli avattiin virallisesti GemStone II -nimisenä vuonna 1988 General Electricin GEnie-verkkopalvelussa. Peliä kehittää ja ylläpitää yhdysvaltalainen peliyhtiö Simutronics. == Aiheesta muualla == * Virallinen sivu * Krakiipedia, pelin epävirallinen wiki Luokka:Yksittäiset MUD-pelit
Isolahti

Isolahti () on osa-alue Vaasassa. Isolahden vieressä sijaitsee Gerby ja Vetokannas. Alueella sijaitsee muun muassa Isolahden koulu sekä päiväkoti. Muuten siellä on vain asuintaloja. Isolahden itä- ja länsiosat koostuvat omakotitaloista, näistä itäiset talot on rakennettu 1970-luvulla ja läntiset 2000-luvulla. Isolahden eteläosassa sijaitsee kaksikerroksisia rivitaloja ja keskiössä 1970-luvulle tyypillisiä matalia lamellikerrostaloja. Vaasan kaupunginhallinnon tilastoalueista Isolahti kuuluu Gerbyn suuralueeseen. Isolahden alue kuuluu samaan asemakaavoitettuun kaupunginosaan Vetokannaksen kanssa.Vaasan karttapalvelu (Julkiset palvelut > Kaupunginosat) Vaasan kiinteistötoimi Viitattu 23.1.2025 ==Väestö== Vuonna 2015 Isolahden alueella oli 1 014 asukasta. Isolahden asukkaista äidinkielenään suomea puhui 60,8 %, ruotsia 27,5 % ja muita kieliä 11,6 % vuonna 2015. Alueen työvoimasta oli opiskelijoita 19,8 % ja työttömiä 12,8 % vuonna 2013. == Lähteet == Luokka:Vaasan kaupunginosat Luokka:Gerbyn suuralue
Perttu Leppä

Perttu Leppä (s. 8. helmikuuta 1964 Joensuu) on suomalainen elokuvaohjaaja. ==Uran alku== Ennen elokuvauraansa Perttu Leppä opiskeli Tampereen yliopiston draamalinjalla sekä valokuvausta Roomassa. Taideteollisen korkeakoulun elokuvalinjalle Leppä pääsi 1985. Vuonna 1990 hän pyrki ja pääsi Yleisradion ammattiopiston käsikirjoituskoulutukseen, josta osa tapahtui Texasin Austinissa. Lepän läpimurtotyö oli tummasävyinen komedia Karavaani (1992), jossa sodassa isänsä menettänyt Santtu-poika yrittää löytää paikkansa miesten maailmassa. Sotavammaisten miehittämällä metsätyömaalla Santtu yrittää opetella hanurilla Duke Ellingtonin Caravan-sävelmää. Suomen elokuvasäätiön, AVEKin ja televisioyhtiöiden tukeman Sparrausrinki-projektin puitteissa syntyi Perttu Lepän vajaan tunnin mittainen Tyttöjä ja jäätelöä vuonna 1995. Kritiikeissä tätä tyttöjä tiirailevista teinipojista kertovaa elokuvaa pidettiin pienenä pettymyksenä Karavaanin jälkeen. Tässä elokuvassa, kuten monissa Lepän varhaistöissä, esiintyvät vakiohahmot Patu ja Lajunen. Patu sai alkunsa jo nuoren pojan kasvutarinassa Yksi-yksi (1991), ja Patu ja Lajunen seikkailivat myös seuraavassa elokuvassa Angora (1996). Patu ja Lajunen esiintyvät hahmoina myös Perttu Lepän ensimmäisessä pitkässä elokuvassa Pitkä kuuma kesä (1999), joka kertoo Kalle Päätalo -nimisen punk-yhtyeen kommelluksista matkalla maineeseen ja Tavastia-klubille. Vuonna 2003 sai ensi- iltansa Perttu Lepän pitkä elokuva Helmiä ja sikoja. Hänen seuraava pitkä elokuvaohjauksensa oli 8 päivää ensi-iltaan vuonna 2008. ==Filmografia== *Häät 1986 (valot) *Aina ja aina 1986 (ohjaus, käsikirjoitus) *Strutsi 1987 (ohjaus, käsikirjoitus) *Yksi-yksi 1989 (ohjaus, käsikirjoitus) *Kotia päin 1989 (valaisija) *Anni tahtoo äidin 1989 (valaisijan apulainen) *Karavaani 1992 (ohjaus, käsikirjoitus) *Ripa ruostuu 1993 (Jake, pornokuvaaja) *Tyttöjä ja jäätelöä 1995 (ohjaus, musiikin valinta, valokuvat, käsikirjoitus) *Angora 1996 (ohjaus) *Juhannustarinoita 1997 (käsikirjoitus, suunnitteluvaihe) *Pitkä kuuma kesä 1999 (ohjaus, käsikirjoitus) *Helmiä ja sikoja 2003 (ohjaus, trailereiden toteutus, roolitus, käsikirjoitus) *FC Venus 2005 (dramaturgi, juonen alkuperäisidea) *8 päivää ensi-iltaan 2008 (ohjaus, käsikirjoitus, casting) ==Lähteet== ==Aiheesta muualla== * * Luokka:Suomalaiset elokuvaohjaajat Luokka:Vuonna 1964 syntyneet Luokka:Elävät henkilöt
Kööpenhaminan raatihuone

Kööpenhaminan raatihuone () on raatihuone Tanskan pääkaupungissa Kööpenhaminassa. Se sijaitsee kaupungin ydinkeskustassa, Rådhuspladsenilla. Raatihuoneen on suunnitellut arkkitehti Martin Nyrop, ja sen esikuvana on ollut italialaisen Sienan kaupungin raatihuone. Rakennustyöt aloitettiin vuonna 1892 ja raatihuone avattiin 12. syyskuuta 1905. Raatihuoneen julkisivua hallitsee Absalonin kultainen patsas parvekkeen yläpuolella. Rakennuksen 105,6 metriä korkea kellotorni on Kööpenhaminan korkeimpia rakennuksia. Raatihuoneeseen on sijoitettu Jens Olsenin maailmankello, joka valmistuessaan oli maailman tarkin ja monimutkaisin kello. Siinä on 15 448 osaa. ==Lähteet== == Aiheesta muualla == Raatihuone Luokka:Tanskan raatihuoneet
Kevo

Kevo () on kylä Utsjoella Kevojärven rannalla, jossa Kevojoki yhtyy Utsjokeen. Mänty kasvaa alueella vain jokilaaksossa. Lähellä on Kevon kanjoni, rotkolaakso, joka ympäristöineen muodostaa Kevon luonnonpuiston. Kevojoen suulla sijaitsee Turun yliopiston Lapin tutkimuslaitos Kevo ja Ilmatieteen laitoksen säähavaintoasema. == Ilmasto == Kevo sijaitsee suhteellisen lähellä Jäämerta, mutta siellä on melko mantereinen ilmasto. Pysyvä lumipeite tulee lokakuun aikana ja sulaa keskimäärin vasta toukokuun lopulla. Kylmimmän kuukauden eli tammikuun keskilämpötila on noin −16 °C ja lämpimimmän kuukauden eli heinäkuun +13 °C. Kevon vuosittainen keskilämpötila on noin −2 °C. Kevo on Suomen vähäsateisinta aluetta, siellä sataa vuosittain keskimäärin vain 415 millimetriä. Kasvukauden pituus Kevolla on noin 110 päivää. Ikiroutaa ei ole lukuun ottamatta joitakin palsakumpuja, jotka ovat jäässä ympärivuotisesti. == Aiheesta muualla == * Turun Yliopiston Lapin Tutkimusasema Kevo * Tiede.fi Luokka:Utsjoen kylät
Haanen veljekset

Haanen veljekset ovat Johan Ludvig Runebergin runon Hauta Perhossa henkilöitä. Runon ja sen taustalla olevan kansanperinteen mukaan kuusi Haanen veljestä taisteli joko iso- tai pikkuvihan aikaan viimeiseen mieheen puolustaessaan kotiaan venäläisiä miehittäjiä vastaan. Perholaisen perimätiedon mukaan Haanen veljekset on haudattu Jängänjärven Kalmosaareen, josta löydettiin vainajien luita vuonna 1919. Nykyään paikalla on muistomerkki. ==Aiheesta muualla== *Perhon kunta-asukkaat *Porstua-kirjastojen historia-artikkeli Luokka:Suomalaiset henkilöt Luokka:Sisarukset Luokka:Perho Luokka:Keski- Pohjanmaan historia
Kotajk'

Kotajk' () on yksi Armenian maakunnista (marz). Maakunta sijaitsee keskellä maata. Pinta-alaltaan maakunta on 2 089 neliökilometriä ja asukkaita alueella on 241 337 (2001). Asukkaista miehiä oli 113 783 ja naisia 127 554. Maakunnan pääkaupunki on Hrazdan. Kotajk'issa on yhteensä 67 kuntaa, joista seitsemällä on kaupungin asema. Kotajk'in naapurimaakunnat ovat Lorri pohjoisessa, Tavuš koillisessa, Geghark'unik' idässä, Ararat etelässä, Aragatsotn lännessä ja Jerevanin pääkaupunkialue lounaassa. Maakunta on antanut nimensä myös armenialaiselle "Kotayk"-oluelle. == Kaupungit ja kunnat == Kotajk'in maakunta muodostuu 67 yhteisöstä (hamaynkner), joista seitsemän on kaupunkeja ja ne on alla olevassa luettelossa lihavoituina. Loput 60 yhteisöä ovat maalaiskuntia. Hrazdanin piirikunta Abovyanin piirikunta Yeghvardin piirikunta Charentsavanin piirikunta #Aghavnadzor #Artavaz #Hankavan #Hrazdan #Jrarat #Kaghsi #Lernanist #Marmarik #Meghradzor #Solak #Tsaghkadzor #Abovyan #Akunk #Aramus #Arinj #Arzni #Balahovit #Byureghavan #Dzoraghbyur #Garni #Geghadir #Geghard #Geghashen #Goght #Hatis #Hatsavan #Jraber #Jrvezh #Kamaris #Kaputan #Katnaghbyur #Kotayk #Mayakovski #Nor Gyugh #Nurnus #Ptghni #Radiokayanin kits #Sevaberd #Verin Ptghni #Voghjaberd #Zar #Zovashen #Zovk #Aragyugh #Argel #Buzhakan #Getamej #Kanakeravan #Karashamb #Kasakh #Mrgashen #Nor Artamet #Nor Geghi #Nor Hachn #Nor Yerznka #Proshyan #Saralanj #Teghenik #Yeghvard #Zoravan #Zovuni #Alapars #Arzakan #Bjni #Charentsavan #Fantan #Karenis == Lähteet == == Aiheesta muualla == *Armeniapedian artikkeli maakunnasta Luokka:Armenian maakunnat
Marmaduke Tunstall

Marmaduke Cuthbert Tunstall (1743 Burton Constable, Yorkshire – 11. lokakuuta 1790 Wycliffe-on-Tees) oli englantilainen ornitologi ja keräilijä. Katolisena Tunstall opiskeli Ranskassa, Douai'ssa. Opintonsa päätettyään hän muutti Welbeck Streetille Lontooseen, minne hän perusti museon, sekä laajan elävien lintujen ja muiden eläinten kokoelman. Avioiduttuaan 1776 hän siirrätti museon Wycliffeen. Museo oli aikansa hienoimpia Englannissa. 21-vuotiaana hänet valittiin jäseneksi Society of Antiquaries of London järjestöön, ja 1771 hänet äänestettiin Royal Societyn jäseneksi. Tunstallin kuoltua hänen jäämistönsä peri hänen velipuolensa William Constable, joka kutsui taiteilija ja ornitologi Thomas Bewickin tallentamaan museon eläinkokoelmaa. Bewick vietti 2 kuukautta Wycliffessä piirtäen ja maalaten lintuja. 1791 kokoelman osti George Allan of Darlington. Taidekokoelma päätyi viimein vuonna 1823 Newcastle Societyn huostaan, ja se sijoitettiin Newcastlen museoon 1834. Museo on nykyisin osa suurempaa museota Great North Museum. Tunstall julkaisi 1771 Ornithologica Britannican, joka lienee ollut ensimmäinen brittiläinen teos, jossa lajien nimeämisessä käytettiin Linnén luomaa binomijärjestelmää. Tunstall kuvaili ja nimesi tieteelle muun muassa muuttohaukan ja virtavästäräkin. == Lähteet == Luokka:Brittiläiset ornitologit Luokka:Keräilijät Luokka:Vuonna 1743 syntyneet Luokka:Vuonna 1790 kuolleet
Rautavaaran lentokeskus

Rautavaaran lentokeskus on Rautavaaran kunnassa sijaitseva lähinnä harrasteilmailun käytössä oleva lentokenttä. Kentän pääasialliset käyttäjät ovat Kuopion Ilmailuyhdistys (purjelento) ja Savon liitäjät (varjoliito). Kenttä toimii myös riippuliidon SM-kisapaikkana joka toinen vuosi. Muita toimijoita ovat paikalliset moottorilento- ja lennokkikerhot. Kentän historia juontaa juurensa jatkosodan alkuun, jolloin Suomen Ilmavoimien lentolaivue 16:n 2. lentueen Westland Lysander -koneet toimivat siellä. Sodan jälkeen lentopaikan toiminta loppui, kunnes vuonna 1965 kenttää alettiin kunnostaa harrasteilmailun käyttöön. Lentotoiminta käynnistyi uudelleen seuraavana vuonna. Lentokeskuksen päällikkönä on joulukuun 2020 tiedon mukaan Kimmo Niemelä.Yhteystiedot ==Lähteet== ==Aiheesta muualla== *Rautavaaran lentokeskus *Lentopaikat.fi – Rautavaara (EFRA) Luokka:Rautavaaran rakennukset ja rakennelmat Luokka:Suomen sodanaikaiset lentokentät Luokka:Suomen lentopaikat
Yläraaja

Yläraaja (yleiskielessä myös ”käsi”; joissain lähteissä myös extremitas superior) on ihmisen ylempi, rintakehään kiinnittyvä raaja (), johon kuuluvat olkavarsi, kyynärvarsi sekä varsinainen käsi. Neljällä jalalla kulkevilla eläimillä vastaavaa raajaa sanotaan eturaajaksi. == Luut == Eturaajan luustoon kuuluvat lapaluu, solisluu, olkaluu, värttinäluu, kyynärluu, ranneluut, kämmenluut ja sormien luut. Lapaluu ja olkaluu niveltyvät olkanivelellä; olkaluu, värttinäluu ja kyynärluu kyynärnivelellä; värttinäluu ja kyynärluu ranteen luihin proksimaalisella ja ranneluiden kaksi riviä toiseensa distaalisella rannenivelellä (etupolvinivel). Kuhunkin sormeen kuuluu kolme niveltä (peukaloon kaksi). == Lihakset == Yläraajan lihaksia ovat muun muassa kolmipäinen olkalihas, hauislihas, olkalihas, olka-värttinäluulihas, ranteen koukistajalihakset ja ranteen ojentajalihakset. == Lähteet == == Aiheesta muualla == *
Békéscsaba

Békéscsaba (, ) on kaupunki Kaakkois-Unkarissa Békésin läänissä, jonka pääkaupunki Békéscsaba on. Békéscsaban ystävyyskaupunki Suomessa on Mikkeli. __NOTOC__ == Väestö == Vuonna 2009 kaupungissa oli 64 784 asukasta. Vuoden 2001 väestönlaskennan mukaan kaupungin väestöstä 93,8 prosenttia oli unkarilaisia, 6,0 prosenttia slovakkeja, 0,6 prosenttia saksalaisia, 0,4 prosenttia romaneja ja 0,4 prosenttia romanialaisia. Kaupungin pinta-ala on 193,93 neliökilometriä ja väestötiheys siten 334,1 asukasta neliökilometrillä. == Nähtävyyksiä == * Barokkikirkko (1700-luvulta) * Klassinen kirkko (1800-luvulta) * Kaupungintalo (Miklós Yblin suunnittelema, 1873) * Mihály Munkácsyn museo * Mór Jókain teatteri * Slovakialainen kansanmuseo == Lähteet == == Aiheesta muualla == * Kaupungin kotisivut Bekescsaba Luokka:Békés (lääni)
Lauri Korpinen (kunnanjohtaja)

Lauri Kustaa Jalmari Korpinen (20. marraskuuta 1896 Hämeenlinna - 30\. syyskuuta 1975 Vantaa) oli Helsingin maalaiskunnan pitkäaikainen kunnansihteeri (1931–1957) ja kunnanjohtaja (1957–1961). Korpisen mukaan on nimetty Lauri Korpisen katu Jokiniemen kaupunginosassa Vantaalla. ==Lähteet== Luokka:Vantaan kaupunginjohtajat Luokka:Vuonna 1896 syntyneet Luokka:Vuonna 1975 kuolleet
Sidekalvo

Sidekalvo () sijaitsee silmän pinnalla ja silmäluomien sisäpinnalla. Siinä olevat lukuisat pienet rauhaset tuottavat eritteitä silmän kyynelkerrokseen. == Lähteet == * luokka:Silmät
Drum Workshop

Drum Workshop, tunnettu myös nimellä DW Drums, on yhdysvaltalainen rumpuvalmistaja. Se on tunnettu käsityönä tehtävistä rummuistaan. ==Historia== Drum Workshopin perusti Don Lombardi vuonna 1972 Santa Monicaan, Kaliforniaan. Alun perin se oli pieni opetusstudio, joka sekä antoi yksityistunteja että järjesti työpajoja rumpujen soittoon liittyen. Don kuitenkin alkoi yhdessä oppilaansa John Goodin kanssa myydä rumpuja ja tarvikkeita kattaakseen studion pitämisestä aiheutuneet kulut. Pian tämän yhteistyön tuloksena syntyi DW:n ensimmäinen oma tuote, korkeussäädöllä varustettu rumputuoli, joka toimi myös tarvikkeiden säilytyslaatikkona. Vuonna 1978 Don osti konkurssiin ajautuneen Camco Drum Companyn valmistustyökalut ja -laitteet, ja DW:n pääpainoksi tuli rumputarvikkeiden valmistus. Seuraava merkittävä tuote oli uudelleen DW:n nimellä esitelty Camcon 5000-sarjan hihnavetoinen bassorummun pedaali. Vuonna 1983 DW esitteli saman pedaalin pohjalta luodun maailman ensimmäisen tuplapedaalin, joka mahdollisti nopeampien rytmien soittamisen vain yhdellä bassorummulla. 1980-luvulla DW kehitti myös muita innovatiivisia rumputarvikkeita ja valmisti ensimmäiset rumpunsa. DW:n ensimmäinen virallinen artisti oli Mötley Crüen Tommy Lee. Vuonna 2000 DW:n tehdas muutti Oxnardiin, Kaliforniaan. Samana vuonna DW perusti uuden yhtiön nimeltä Pacific Drums and Percussion (PDP), joka alkoi valmistaa halvempia rumpuja DW:n mallin mukaan. ==Artistit== *Nick Mason (Pink Floyd) *Tommy Lee (Mötley Crue) *Tre Cool (Green Day) *Josh Freese (Foo Fighters) *Neil Peart (Rush) *Johnny Rabb *Tony Royster nuorempi *Peter Erskine *Billy Ward *Alex Acuna *Terry Bozzio *The Rev (Avenged Sevenfold) *Peter Criss (KISS) *Thomas Pridgen (The Mars Volta) *Abe Laboriel Jr. (Sting, session) *Gerald Heyward (Mary J. Blige, Beyonce) *Aaron Spears (Usher) *Ahmir "?uestlove" Thompson (The Roots, D' Angelo, Erykah Badu) *Joe Morello (Dave Brubeck Quartet, independent, teacher) *Zak Starkey (The Who) *Ronnie Tutt (Elvis Presley) *Scott Travis (Judas Priest) *Chris Slade *Risto Niinikoski (Hanna Pakarinen, Tartu Mikkiin, Vain elämää) ==Katso myös== *Rumpusetti ==Aiheesta muualla== *DW Drumsin kotisivu *Pacific Drums and Percussion Luokka:Yhdysvaltalaiset soitinvalmistajat
Lauri Korpinen

Lauri Korpinen voi tarkoittaa seuraavia henkilöitä: * Lauri Korpinen (1896–1975), Helsingin maalaiskunnan (nyk. Vantaa) kunnanjohtaja vuosina 1957–1961 * Lauri Korpinen (1946–2021), suomalainen diplomaatti, viimeksi Suomen Malesian ja Brunein suurlähettiläs.
Uinti kesäolympialaisissa 1924

Kesäolympialaisissa 1924 uitiin yhteensä 11 lajia, kuusi miesten ja viisi naisten. ==Mitalistit== ===Miesten lajit=== Laji Kultaa Hopeaa Pronssia 100 m VU Johnny Weissmuller Yhdysvallat Duke Kahanamoku Yhdysvallat Samuel Kahanamoku Yhdysvallat 400 m VU Johnny Weissmuller Yhdysvallat Arne Borg Ruotsi Boy Charlton Australia 1500 m VU Boy Charlton Australia Arne Borg Ruotsi Frank Beaurepaire Australia 100 m SU Warren Paoa Kealoha Yhdysvallat Paul Wyatt Yhdysvallat István Bartha Unkari 200 m RU Robert Skelton Yhdysvallat Joseph de Combe Belgia William Kirshbaum Yhdysvallat 4 × 200 m vapaauintiviesti Yhdysvallat Ralph Breyer Harrison Glancy Richard Howell James O'Connor Lester Smith Johnny Weissmuller Australia Boy Charlton Moss Christie Frank Beaurepaire Ernest Henry Ivan Stedman Ruotsi Åke Borg Arne Borg Tor Henning Gösta Persson Orvar Trolle Georg Werner ===Naisten lajit=== Laji Kultaa Hopeaa Pronssia 100 m VU Ethel Lackie Yhdysvallat Mariechen Wehselau Yhdysvallat Gertrude Ederle Yhdysvallat 400 m VU Martha Norelius Yhdysvallat Helen Wainwright Yhdysvallat Gertrude Ederle Yhdysvallat 100 m SU Sybil Bauer Yhdysvallat Phyllis Harding Iso-Britannia Aileen Riggin Yhdysvallat 200 m RU Lucille Morton Iso-Britannia Agnes Geraghty Yhdysvallat Gladys Carson Iso-Britannia 4 × 100 m vapaauintiviesti Yhdysvallat Euphrasia Donnelly Gertrude Ederle Ethel Lackie Martha Norelius Helen Wainwright Mariechen Wehselau Iso-Britannia Florence Barker P. Gant J.E. Hatch Constance Jeans Grace MacKenzie Iris Tanner Ruotsi Aina Berg Gurli Ewerlund Jane Gylling Wivian Pettersson Hjördis Töpel == Mitalitaulukko == Sijoitus Maa Kulta Hopea Pronssi Mitalien määrä 1\. Yhdysvallat 9 5 5 19 2\. Iso-Britannia 1 2 1 4 3\. Australia 1 1 2 4 4\. Ruotsi 0 2 2 4 5\. Belgia 0 1 0 1 6\. Unkari 0 0 1 1 == Lähteet == *Kansainvälisen Olympiakomitean tulostietokanta == Aiheesta muualla == Luokka:Kesäolympialaiset 1924 1924 Olympialaiset 1924
Luuydinontelo

Luuydinontelossa sijaitsee luuydin. Etenkin pienillä lapsilla luuydintä on paljon, mutta aikuisten pitkien luiden luuydinontelot ovat täyttyneet rasvakudoksella. Verisoluja syntyy pääosin selkänikamissa, lantion luissa, rintalastassa, kylkiluissa lapaluissa, solisluissa sekä kallon luissa. ==Lähteet== * Luokka:Luut
John Aston, Jr.

John Aston (s. 28. kesäkuuta 1947 Manchester, Englanti) on englantilainen entinen jalkapalloilija, pelipaikaltaan hyökkääjä. Manchester Unitedin junioriakatemiasta ykkösjoukkueeseen nousut Aston debytoi Unitedissa vuonna 1965 ottelussa Leicester Citya vastaan. Hän oli auttamassa seuraa liigamestaruuteen vuonna 1967 ja seuraavana vuonna Euroopan Cupin voittoon. Aston teki ManUssa 27 maalia ennen siirtymistään Luton Towniin vuonna 1972. Hänen isänsä John Aston Sr. pelasi urallaan myös Manchester Unitedissa. Luokka:Englantilaiset jalkapalloilijat Luokka:Vuonna 1947 syntyneet Luokka:Elävät henkilöt
Hitaus

Hitaus eli inertia on kappaleen taipumus jatkaa tasaisessa liiketilassaan, ellei siihen kohdistu kiihtyvyyttä aiheuttavaa nettovoimaa. Jos kappaleeseen ei vaikuta mitään voimia tai siihen vaikuttavien voimien resultantti (summa) on nolla, kiihtyvyys on nolla. Kappaleen hitaus tarkoittaa kappaleen kykyä vastustaa liikkeen muutosta. Hitauden suure on kappaleen massa. Termi inertia tulee latinan sanasta iners, joka tarkoittaa toimetonta tai hidasta. Vaihtoehtoisia mutta harvemmin käytettyjä nimiä hitaudelle ovat jatkavuus, jatkuvuus ja vitka. Newtonin toisen lain mukaan kappaleen kiihdyttämiseen tarvittava voima on suoraan verrannollinen kappaleen massaan. Tätä kappaleen ominaisuutta kutsutaan myös sen hitaaksi massaksiGravitaatio; OpetusTVSI-opas 2013, sivu 28; SFS, joka kuvaa kappaleen hitauden määrää. Hidas ja painava massa on perinteisesti eroteltu käsitteinä toisistaan, mutta yleisen suhteellisuusteorian mukaan ei ole olemassa erikseen hitautta ja painavuutta, vaan kyseessä on sama ilmiö. Hitaus tarkoittaa sitä, että massallisen kappaleen vuorovaikuttaessa toisen kappaleen kanssa siihen kohdistuva voima vastustaa liiketilan jatkavuutta kiihtyvyydellä a = F/m, missä F on vuorovaikutusvoima ja m kappaleen massa. Esimerkiksi kun bussi kääntyy oikealle, kyydissä seisova henkilö kallistuu bussiin nähden vasemmalle, koska henkilöllä on massansa määrä hitautta ja liikkeen suunnan muuttamiseksi tarvitaan suuruudeltaan henkilön massaan verrannollinen voima esimerkiksi bussin penkkirakenteista. Pyörimisliikkeessä, kuten karusellissa, kaikki pyörimisen mukana liikkuvat osat tarvitsevat kytkennän pyörimisakseliin, keskihakuvoiman. Muuten ne jatkaisivat liikettään saavuttamallaan nopeudella pyörimiskaaren tangentin suuntaan. == Katso myös == * Mekaniikan peruslait * Hitausmomentti, vastaa massaa pyörimisliikkeessä == Lähteet == Luokka:Klassinen mekaniikka Luokka:Seulonnan keskeiset artikkelit
Luís Boa Morte

Luís Boa Morte Pereira (s. 4. elokuuta 1977 Lissabon) on portugalilainen jalkapalloilija. Pelipaikaltaan hän oli vasen laitalinkki.Luís Boa Morte Transfermarkt-sivustolla Saksan MM-kisoissa 2006 Boa Morte pääsi vaihtopelaajana kentälle Portugalin viimeisessä alkulohko-ottelussa. == Lähteet == * Luís Boa Morten tilastot National Football Teams -sivustolla === Viitteet === Luokka:Portugalilaiset jalkapalloilijat Luokka:Vuonna 1977 syntyneet Luokka:Elävät henkilöt